als_Latn dik_Latn lim_Latn
Operacioni në Dukagjin të Shkodrës: Në 4 ditë asgjësohen mbi 86 mijë rrënjë kanabis
Policia ka shoqëruan për në Komisariatin e Policisë Shkodër 29 persona, një është arrestuar dje janë shpallur në kërkim 10 të tjerë.
SHKODËR (AA) - Policia e Shtetit ka bërë të ditur sot rezultatet paraprake të operacionit katër ditor antikanabis në Dukagjin të Shkodrës. Në një komunikatë zyrtare të shpërndarë për mediat bëhet e ditur se gjatë këtij operacioni policor, u bë e mundur identifikimi dhe asgjësimi i 86 930 rrënjëve bimësh të dyshuar kanabis sativa, të cilat ishin kultivuar në 175 parcela, 10.5 kg boce bime kannabis, 3 krëhëra me 74 fishek.
“Në këtë operacion policor u angazhuan me alternime 294 forca policore të Drejtorisë së Policisë së Qarkut Shkodër, të Komisariatit të Ndërhyrjes së Shpejtë, forcat speciale RENEA, oficerë të policisë gjyqësore e ekspertë kriminalistë, mjekë të strukturave të policisë, veprimet e të cilëve u koordinuan nga drejtues të Drejtorisë së Përgjithshme të Policisë së Shtetit”, thuhet në komunikatën zyrtare në lidhje me operacionin antikanabis që po zhvillohet në zonat e Dukagjinit në Shkodër, raporton Anadolu Agency (AA). Ndërkohë për realizimin e këtij operacioni u përdorën 20 automjete policore, dy helikopter të ushtrisë, një helikopter i forcave RENEA, çadra kampingu.
Ndërkohë, policia ka shoqëruan për në Komisariatin e Policisë Shkodër 29 persona, një është arrestuar dje janë shpallur në kërkim 10 të tjerë. Sipas Drejtorisë së Përgjithshme të Policisë së Shtetit operacioni për kontrollin e vendeve, do të nisë në orët e para të mëngjesit të ditës së nesërme, 26.08.2014.
als_Latn als_Latn als_Latn als_Latn als_Latn